વડાપ્રધાન નરેન્દ્ર મોદી ના 'રેઇનકોટ' વાળા નિવેદન પર શિવસેના પ્રમુખ ઉદ્ધવ ઠાકરે એ વ્યંગ્ય કર્યો છે. તેમણે કહ્યું કે, વડાપ્રધાને સાબુ વિના ફીણ ઊભું કર્યું છે. ઠાકરેએ કહ્યું કે, ભલે તેઓ (ભૂતપૂર્વ વડાપ્રધાન) રેઇનકોટ પહેરતા હતા, મનમોહન સિંહ પાણીનો ઉપયોગ તો કરતા હતા. પરંતુ તમે (મોદી) તો દેશમાં કોઇને પણ પાણીથી નથી નહાવા દેતા. તમે તો વિના સાબુએ જ ફીણ ઉત્પન્ન કર્યું છે. ઠાકરેએ નોટબંધી ને કારણે સામાન્ય જનતાને ભોગવવી પડેલી હાલાકીઓ તરફ ઇશારો કરી પીએમ મોદી પર નિશાન સાધ્યું હતું.